Drawwer kritiek na voertuig haar trefŉ Vrou is in ŉ kritieke toestand in die hospitaal nadat ŉ voertuig haar Saterdagoggend raakgery het terwyl sy gedraf het. Volgens Chris Botha, ŉ woordvoerder vir Netcare911, het die voorval omstreeks 06:00 in Waterkantweg, in die noorde van Durban, plaasgevind. “Die vrou is in haar vyftigs. Sy het gaan draf toe die voertuig in haar vasgery en haar teen ŉ muur vasgepen het,” het Botha gesê. Die vrou is op die toneel gestabiliseer en na die Netcare Umhlanga-hospitaal geneem vir verdere behandeling. Dit is nog nie seker wat die ongeluk veroorsaak het nie. Die polisie ondersoek die voorval.